钦定古今图书集成/明伦汇编/官常典/第599卷 > 李宗信
## 钦定古今图书集成/明伦汇编/官常典/第599卷 > 李宗信

按《安陆府志》：“宗信，监生。洪武中，授监察御史，多所建
白，累赐玺书，改大理评事，出守保宁府，躬均赋役，验
丁核实，民利赖之。会铨司奏绩出，特旨曰：‘李宗信，能
臣也，不在考例。永乐间，擢交趾按察使。时交趾初附，
宗信忠义自奋，约矢天日，吏民畏服。以老乞归，赐钞
俸。年八十终，祀乡贤’。”